Document ID: 32006D0048

ΑΠΌΦΑΣΗ ΤΗΣ ΕΠΙΤΡΟΠΉΣ
της 27ης Ιανουαρίου 2006
για την τροποποίηση της απόφασης 2004/233/ΕΚ όσον αφορά τον κατάλογο εργαστηρίων που επιτρέπεται να ελέγχουν τη δραστικότητα των αντιλυσσικών εμβολίων σε ορισμένα κατοικίδια σαρκοφάγα
[κοινοποιηθείσα υπό τον αριθμό Ε(2006) 122]
(Κείμενο που παρουσιάζει ενδιαφέρον για τον ΕΟΧ)
(2006/48/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3,
Εκτιμώντας τα ακόλουθα:
(1)
Η απόφαση 2000/258/ΕΚ ορίζει το εργαστήριο της Agence française de sécurité sanitaire des aliments de Nancy (το εργαστήριο AFSSA της Νανσύ), Γαλλία, ως το ειδικό ινστιτούτο υπεύθυνο για τον καθορισμό των αναγκαίων κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων.
(2)
Η απόφαση 2000/258/ΕΚ ορίζει επίσης ότι το εργαστήριο AFSSA της Νανσύ θα στείλει στην Επιτροπή τον κατάλογο των εργαστηρίων της Κοινότητας που θα εγκριθούν για την πραγματοποίηση των ορολογικών δοκιμασιών. Κατά συνέπεια, το εργαστήριο AFSSA της Νανσύ εκτελεί την καθιερωμένη διαδικασία δοκιμής επάρκειας για την αξιολόγηση των εργαστηρίων ώστε να λάβουν την εξουσιοδότηση εκτέλεσης των ορολογικών δοκιμών.
(3)
Η απόφαση 2004/233/ΕΚ της Επιτροπής, της 4ης Μαρτίου 2004, με την οποία επιτρέπεται σε ορισμένα εργαστήρια να ελέγχουν τη δραστικότητα των αντιλυσσικών εμβολίων σε ορισμένα κατοικίδια σαρκοφάγα (2), θεσπίζει κατάλογο εξουσιοδοτημένων εργαστηρίων στα κράτη μέλη με βάση τα αποτελέσματα των δοκιμών επάρκειας που ανακοινώνονται από το εργαστήριο AFSSA της Νανσύ.
(4)
Το εργαστήριο AFSSA της Νανσύ εξουσιοδότησε ένα επιπλέον εργαστήριο στη Γερμανία σύμφωνα με την απόφαση 2000/258/ΕΚ.
(5)
Το εν λόγω εργαστήριο πρέπει συνεπώς να προστεθεί στον κατάλογο των εξουσιοδοτημένων εργαστηρίων στα κράτη μέλη που αναφέρεται στο παράρτημα της απόφασης 2004/233/ΕΚ.
(6)
Η απόφαση 2004/233/ΕΚ πρέπει συνεπώς να τροποποιηθεί ανάλογα.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα I της απόφασης 2004/233/ΕΚ, στο τμήμα σχετικά με τη Γερμανία, προστίθεται το ακόλουθο σημείο 8:
«8.
Vet Med Labor GmbH
Mörikestr. 28/3
D-71636 Ludwigsburg».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 27 Ιανουαρίου 2006.

Labels: 7
3
0
6
18